CELEX: C2007/269/111
Language: et
Date: 2007-11-10 00:00:00
Title: Kohtuasi T-348/07: 12. septembril 2007 esitatud hagi — Al-Aqsa versus Euroopa Liidu Nõukogu

10.11.2007   
            
            
               ET
            
            
               Euroopa Liidu Teataja
            
            
               C 269/61
            
         12. septembril 2007 esitatud hagi — Al-Aqsa versus Euroopa Liidu Nõukogu
   (Kohtuasi T-348/07)
   (2007/C 269/111)
   Kohtumenetluse keel: hollandi
   Pooled
   
      Hageja: Stichting Al-Aqsa (Amsterdam, Madalmaad) (esindaja: advokaat J. Pauw)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu otsus 2007/445/EÜ hagejat puudutavas osas ning tuvastada seega, et määrus (EÜ) nr 2580/2001 ei ole hagejale kohaldatav;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Nõukogu 28. juuni 2007. aasta otsus 2007/445/EÜ, millega rakendatakse määruse nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3, on hagejat puudutavas osas tühine.
   Esiteks ei ole nõukogu 27. detsembri 2001. aasta ühine seisukoht terrorismivastaste erimeetmete rakendamise kohta (1) hagejale kohaldatav.
   Teiseks pole ükski pädev asutus teinud hageja kohta otsust nõukogu 27. detsembri 2001. aasta ühise seisukoha artikli 1 lõike 4 tähenduses.
   Kolmandaks puudub hagejal igasugune tahtlus, süü või teadmine terroriaktidele kaasa aitamises.
   Neljandaks ei tulene vaidlustatud otsuse põhjendustest ega ka selle aluseks olevast siseriiklikust otsusest seda, et käesoleval ajal peaks ikka veel lähtuma sellest, et hageja aitab kaasa terroriaktidele.
   Pealegi on rikutud proportsionaalsuse põhimõtet, olulisi vorminõudeid, kuna nõukogu ei uurinud uuesti, kas on vajalik, et hageja nimi jääks loetellu alles, õigust omandi kaitsele ja põhjendamiskohustust.
   
      (1)  EÜT L 344, lk 93; ELT eriväljaanne 18/01, lk 217.